ESERO Hungary továbbképzések

Páva Lőrinc vagyok, az Európai Űrügynökség (European Space Agency, ESA) ESERO Hungary programjának projekt koordinátora. A program célja, hogy érdekes eseményeken és képzéseken keresztül növelje a STEM tantárgyak iránti érdeklődést a tanulók körében, ezáltal segítve az ezen a területen dolgozó oktatók munkáját.

A mellékelt dokumentumban továbbítjuk az ESERO Hungary őszi hírlevelét, amely az elkövetkező hónapok során megrendezésre kerülő ingyenes programjaink és továbbképzéseink rövid leírását és regisztrációs linkjeit tartalmazza.

Az elkövetkezendő időszakban 4 pedagógus-továbbképzésünk kerül megrendezésre:

**09:14**

14:00 - 16:00 ROBOTIKUS KAR 8–12 év: természettudomány, művészet

A tanulók megismerkednek az emberi kar működésével, és tanulmányozzák a csontok és izmok különböző funkcióit. Ezt követően megépítenek és tesztelnek egy robotkar-modellt. [REGISZTRÁCIÓ](https://form.jotform.com/242394157700354)

16:00 - 18:00 IDŐJÁRÁS KONTRA ÉGHAJLAT - AZ IDŐJÁRÁS ÉS AZ ÉGHAJLAT KÖZÖTTI KÜLÖNBSÉGEK MEGISMERÉSE 8–12 év: természettudomány (fókusz: matematika)

A tanulók megtanulják, hogy mi a különbség az időjárás és az éghajlat között, majd azonosítják az éghajlati övezeteket, és időjárási adatokat gyűjtenek a saját környezetükben. Ezt követően elemzik és összehasonlítják a napi és havi hőmérséklet-mérések eredményeit. Végül megvizsgálják, hogy ezek a gyakorlatban mit jelentenek a saját lakóhelyük/országuk havi átlaghőmérsékletére nézve.  [REGISZTRÁCIÓ](https://form.jotform.com/242394157700354)

**9.21**

14:00 - 16:00 ÉGITESTEK PÁLYÁJA 12–15 év: természettudomány (fókusz: fizika, matematika)

A tanulók egy ellipszis alakú tábla segítségével sebesség- és távolságméréseket végeznek egy ellipszispályán keringő objektumra vonatkozóan. Az eredményeket ezután a sebesség és az idő függvényében ábrázolják egy grafikonon, hogy megértsék, hogyan befolyásolja (vagy változtatja meg) a gravitáció egy ellipszispályán keringő bolygó vagy műhold sebességét.[REGISZTRÁCIÓ](https://form.jotform.com/242394062920353)

16:00 - 18:00 ENERGIA NAPFÉNYBŐL 14–18 év: természettudomány (fókusz: fizika)

A tanulók két egyszerű kísérlet keretében ismerkednek meg az űrmissziókhoz használt napelemek tervezésével. Először megmérik, hogyan változik a napelemek teljesítménye a fényforrástól való távolság függvényében, ezután megvizsgálják hogyan függ a napelem teljesítménye a beesési szögtől. [REGISZTRÁCIÓ](https://form.jotform.com/242394062920353)

Szeretettel várjuk önöket programjainkra, bármilyen kérdés esetén írjanak az [esero@designterminal.org](mailto:esero@designterminal.org) email címre, vagy személyesen nekem.

Üdvözlettel,

Páva Lőrinc

**Páva Lőrinc**

*Project Manager*

*ESA Technology Broker*

Design Terminal

H-1122 Budapest, Határőr út 36.

[lorinc.pava@designterminal.org](mailto:lorinc.pava@designterminal.org)

00 36 70 903 8850